Spolni položaji in njihove prednosti

Partnerja naj raziskujeta in se spoznavata skozi intimo, ter ugotovita kaj jima v postelji najbolj ugaja

Kako zelo napačno je, če povezujemo različne spolne položaje samo s spremembo, zagotavljanjem raznolikosti v spolnosti. Seveda pomenijo različni spolni položaji večjo pestrost in raznolikost v spolnosti, a predvsem pokrivajo raznolikost potreb, ki jih imamo posamezniki v spolnosti.

Kaj sploh to pomeni?

Čeprav se ljubimo, se imamo radi ali seksamo, ali kakorkoli že imenujemo spolnost in spolni odnos, nismo vedno enaki z vidika tega, kaj pričakujemo od spolnosti v določenem trenutku. Kakršnikoli smo že, ne bomo zadostili svoji potrebi in ne bomo zares zadovoljni znotraj spolnosti, če ne bomo prejeli to, kar iščemo in kar potrebujemo v nekem določenem trenutku.

Velikokrat pride do nesporazuma med partnerjema ravno zaradi te neskladnosti različnih potreb. Če nismo zares intimni v odnosu, če ne znamo prisluhniti (ne toliko besedam, ampak predvsem pogledom, dotikom, kretnjam, mimiki obraza in drži telesa), ne bomo opazili dejanske potrebe partnerja. Ljudje, posebej ženske, smo pač takšni, da pričakujemo od partnerja, da opazi naše želje. Ja, včasih je bolje, da rečemo kar same: »Ej, dragi, bi se malo cartala?«.

Z izjemo drugih posebnosti spolnega odnosa (dolžina predigre, ipd.) različni spolni položaji pokrivajo ravno te naše posebne potrebe. Če želimo intimno povezanost, občutek bližine, moramo slediti osnovnim usmeritvam: gledanje v oči, čim večja prekritost teles (telesi se dotika z velikim delom površine) in dotikanje partnerjev z istim delom telesa (usta na usta, jezik na jezik, nos na nos, roke na roke, noge na noge, spolni organi na spolne organe).

via GIPHY

Saj veste, kako zelo n.pr. vzburi oralna stimulacija partnerja, a dejansko je povezanost, bližina tu v »drugem planu«. Poljub na koncu »popravi« zadevo. Veliko moških dela ogromno napako, ker po oralni stimulaciji ne nadaljuje s poljubljanjem. Večina žensk to nekako pričakuje.

Drugi vidik različnih spolnih položajev

Ta izhaja iz posebnosti draženja različnih delov spolnih organov oziroma erogenih con. Najprej pojasnilo: vse oblike spolnih položajev omogočajo draženje posameznih delov ženskih spolnih organov (ščegetavček, točka G, maternični vrat). Seveda moramo položaj nekoliko prilagoditi in temu ustrezno uporabiti drugačen način ali tehniko draženja (razlike v načinu suvanja, globini penetracije, gibanju – n.pr. kroženje, gibanje nazaj in naprej, ipd.).

Seveda pa so določeni spolni položaji bolj ustrezni z vidika naših posebnosti, tako telesnih značilnosti kot spolnih organov (dolžina in debelina penisa, dolžina naše postave in partnerjeve, teža, posebnosti nožničnega kanala, ipd..). Če želimo usklajenost, moramo vedeti, da določa gibanje, ritem tisti partner, ki je zgoraj. Kdo naj bo »zgoraj«? Velikokrat je to povezano z različnimi hotenji. Včasih želimo ženske občutek »dajanja«, »predajanja«, da nas moški »jemlje«, ipd. Logično je, da bo moški zgoraj ali morda zadaj. Če si »jemljemo« ženske moškega, potem smo me zgoraj in vodimo »igro«.

via GIPHY

OSNOVNI POLOŽAJI IN VARIACIJE NANJE

Kolikor vseh možnih položajev je v spolnosti, je dejstvo, da jih lahko povežemo v najbolj značilne. Vse ostalo so samo variacije na isto temo, kjer prilagajamo osnovni položaj glede na to, kateri del nožnice želimo posebej dražiti, želimo plitko ali globoko penetracijo, želimo gledati in uživati ob uživanju partnerja, ipd.